આ ફિલ્મની કરુણતા જુઓ કે જે અદાકારે વર્ષો પહેલાં બાસુ ચૅટરજીની વ્યોમકેશ બક્ષી સિરિયલમાં ચબરાક જાસૂસની ભૂમિકા ભજવી હતી એના ભાગે અહીં ગંદી વિગ પહેરેલા તદ્દન ડફોળ લાગતા ડિટેક્ટિવનો રોલ પ્લે કરવાનો આવ્યો છે. ફિલ્મમાં બે-ચાર સીનમાં અનુપમ ખેર પણ છે, પરંતુ પહેલા જ વાક્યમાં તેમને સ્ત્રીનાં અંત:વસ્ત્રોનો વાહિયાત જોક કરતા જોઈને આપણને અરેરાટી છૂટી જાય. ગંભીર સીનમાં પણ અજાણતાં જ લોકોને હસાવી દે એવી અનઇન્ટેન્શનલ લાફ્ટર શેરનાઝ પટેલ અને અર્જૂન રામપાલનાં દૃશ્યો જોઈને પેદા થાય છે.